Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 630

18. Egyéb rendelkezések 18.1. Az építési hely környezetét és határát ki kell jelölni és jelzõtáblákkal kell ellátni, azért hogy az világosan látható és azonosítható legyen. 18.2. Ivóvízellátás 18.2.1. Az építési munkahelyen dolgozókat el kell látni elegendõ mennyiségû ivóvízzel, ennek hiányában más, alkalmas, alkoholmentes itallal. Az ivóvízvételi helyeket a munkavégzési helyek közelében kell kialakítani. 18.2.2. A munkáltató köteles gondoskodni ivóvízcsap, illetve ivókút felszerelésérõl, valamint az ivóvizet szolgáltató berendezés tisztántartásáról és megfelelõ karbantartásáról. Ha a munkahelyen ipari vízszolgáltatás is van, a csapokat „ivóvíz”, illetve „nem ivóvíz” felírattal és a külön jogszabály szerinti jelöléssel kell ellátni. 18.2.3. Vízvezetékes ivóvíz hiányában az ivóvízrõl egyéb módon kell gondoskodni. Az ivóvíztartály kifolyóját olyan módon kell elhelyezni, hogy a tartályból közvetlenül ne lehessen inni. A munkáltató köteles gondoskodni az ivóvíztartályok rendszeres fertõtlenítésérõl, valamint arról, hogy azok feltöltése csak ivóvíz minõségû vízzel történhessen. 18.3. A munkavállalók számára

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes